b'\n_START_ARTICLE_\nAli mrtvi sanjajo?\n_START_SECTION_\nVsebina\n_START_PARAGRAPH_\nAli mrtvi sanjajo? opisuje dogajanje na boji\xc5\xa1\xc4\x8dih ruske fronte v drugi svetovni vojni in isto\xc4\x8dasno v Sloveniji, sploh na ozemlju dana\xc5\xa1nje Koro\xc5\xa1ke in Podgorja. Delo na mu\xc4\x8den, a realisti\xc4\x8den na\xc4\x8din opisuje sfero \xc4\x8dlove\xc5\xa1ke psihe, ki jo prebudi vojna. Roman je podan v kronolo\xc5\xa1kih zapisih med 6. aprilom 1941 in 14. avgustom 1945, za\xc4\x8dne in zaklju\xc4\x8di pa se z refleksijo dogodkov in ob\xc4\x8dutenji udele\xc5\xbeenca v vojni iz dne 14. avgusta 2009. Avtor se v delu ne opredeljuje med pripadniki ene ali druge skupine, ampak napada vojno samo. \xc5\xbdelel je dati vpogled v \xc4\x8dlove\xc5\xa1ke osebnosti, ki se razvijajo znotraj vojne, in v prelome, ki jih je ta zmo\xc5\xbena povzro\xc4\x8diti v \xc5\xbeivljenju posameznikov. Poleg samega vojnega dogajanja, zgodba prikazuje tudi \xc4\x8dlove\xc5\xa1ke odnose, ki jih vojna kruto razdira. Vseskozi spremljamo Braneta, ki je bil na silo vzet dru\xc5\xbeini in se prebija skozi vojno dogajanje z mislijo kako se bo lahko vrnil k njim. Medtem pa v njegovi dru\xc5\xbeine pride do razdora, ki ga povzro\xc4\x8di njegov sokrajan Viktor, ko v zla po\xc4\x8detja napelje Branetovo sestro Majdo. Njun mlaj\xc5\xa1i brat Voranc se s svojim mi\xc5\xa1ljenjem \xc5\xa1e dodatno zapleta zgodbo in nas sili v res podrobno dojemanje groznih po\xc4\x8detij. Delo, ki spodbudi bralca h kriti\xc4\x8dnemu dojemanju vojne, kjer ni junakov \xe2\x80\x93 so samo ljudje, ki so primorani po\xc4\x8deti grozljive stvari.'